open-index/open-wikipedia-markdown huggingface dataset:
Varmedøden

**Varmedøden** er et scenario hvor universet blir for kaldt til å opprettholde liv på grunn av stadig ekspansjon og nedbrytningen av termodynamisk fri energi som følge av entropi.

Varmedøden er en teori om universets mulige fremtid. Varmedøden kan inntreffe hvis universets geometri er enten flat eller hyperbelsk, da begge disse ville innebære at universet kunne ekspandere i det uendelige, og etter hvert nå det absolutte nullpunkt (-273,15&nbsp;°C, også definert som 0&nbsp;K eller 0&nbsp;°R).

## Geometri
For at universet skal kunne ekspandere i det uendelige, må universets form som helhet være flat eller hyperbelsk; denne forutsetningen kommer fra universets tetthet i disse spesielle geometriske formene. Det finnes tre sannsynlige muligheter for universets form.

### Mulige universgeometrier
*Flatt eller evklidsk
*Sfærisk, en kurvet kuleform
*Hyperbelsk, en «sal-form»

### Tetthet
Hvis universet er hyperbelsk, noe som vanligvis avbildes som en salform, må tettheten være lavere enn den kritiske tettheten (som er ca. 3 hydrogenatomer pr kubikkmeter), noe som betyr at universet ikke er tungt nok til å kollapse på grunn av gravitasjon.
Hvis universet er flatt, vil tettheten være nøyaktig på det kritiske punktet, noe som også vil hindre universet i å kollapse. Hvis universet er tyngre enn det kritiske punktet, vil det resultere i et krympende univers som leder til en annen teori kalt «the Big Crunch». For at Big Crunch-scenarioet skal inntreffe, må universets form være sfærisk. Problemet med å måle universets nåværende tetthet, er at mesteparten av massen i det er usynlig for oss, og det er en teori om at størstedelen av universet kan være laget av mørk materie, en hypotetisk, usynlig form for masse i rommet.

## Ekspansjon
Universets utvidelse er hele grunnlaget for teorien om varmedøden. Hvis universets form er hyperbelsk, vil det nå en fast ekspansjonsrate og utvide seg i evighet. Dette vil bety at universet aldri egentlig «dør». Hvis universet er flatt, vil det fortsette å utvide seg inntil det når en ekspansjonsrate på null; et univers i dette scenarioet vil heller aldri «dø».

## Problemer
Termodynamikkens første hovedsetning sier at energi ikke kan skapes eller ødelegges. Derfor kan ikke den kinetiske energien til partikler (varmeenergi) nå absolutt null. Newtons første lov sier også at objekter i bevegelse forblir i bevegelse så lenge de ikke blir påvirket av en kraft. Derfor vil partikler fortsette å reise rundt i universet og fortsatt inneha kinetisk energi (varmeenergi).

## Se også
* Big Crunch
## Referanser
Palm (mål)

**Palm** (av latin *palmus*), også kalt **palme** og **håndsbredd** (av norrønt *hǫndbreiða*), er et gammelt lengdemål som har blitt benyttet i store deler av Europa og Skandinavia, herunder også i Norge. Lengden har imidlertid variert fra både land til land og tid til tid. Begrepet stammer fra den gamle Romerriket og har trolig blitt introdusert i Europa gjennom romerske legionærer.

I Skandinavia er denne enheten først og fremst blitt brukt til å måle omkretsen av rundtømmer og skipsmaster med, men også til måling av hester.

Opprinnelig utgjorde en palm bredden av handflatens tverrmål (håndsbredden), målt på tvers av hånden midt mellom roten av tommelfingeren og pekefingeren. I det gamle Rom var en palmus lik 1/4 romersk fot. I Skandinavia ble verdien senere satt til å utgjøre lengden av 3&nbsp;7/18 tomme for måling av tømmer, og målet har derfor variert i henhold til tommens utvikling. I begynnelsen var den ca. 8,032 cm, noe senere ca. 8,879 cm, og ennå senere 8,608 cm. Da sjællandsk alen ble innført i Danmark-Norge utgjorde en palm ca. 8,9326 cm, men som et snitt blir den gjerne regnet som 8,86 cm.

## Tabell over gamle norske enheter for lengde

## Se også
* Gamle nordiske lengdemål
* Gamle romerske lengdemål
Distriktet Kulm

**Kulm** er et forvaltningsdistrikt (Bezirk) i den sveitsiske kantonen Aargau som omfatter byregionen Unterkulm der distriktets administrative sentrum ligger. Distriktets nabodistrikter er Zofingen i vest, Aarau i nord, Lenzburg i nord og øst. Den grenser i sør mot kantonen Luzern.
Kulm dekker et areal på 101.35&nbsp;km² fordelt over 17 kommuner og hadde 36&nbsp;881 innbyggere i 2006.
Qutb Minar

**Qutb Minar** eller **Qutub Minar** (hindi : **क़ुतुब मीनार** urdu: **قطب منار**) er den høyeste minaret i verden bygget av stenblokker. Den er et viktig eksempel på indo-islamsk arkitektur. Tårnet befinner seg i Qutb-komplekset i syd Delhi i India. Qutb Minar og resten av Qutb-komplekset befinner seg på UNESCOs liste over verdensarven.

Qutb Minar er 72,5 m høy. En trapp med 399 trinn fører til toppen. Ved bakken har minareten en diameter på 14,32 m, mens den måler 2,75 m i diameter ved toppen. Minareten er bygget av røde og gulbrune sandstensblokker. Tårnet har i tillegg til å være brukt som minaret også fungert som seiersmonument.

Tårnet har fem etasjer som er adskilt av balkonger. De øverste etasjene er bygget av Firuz Shah Tughlug som erstatning for fire originale etasjer. 

Konstruksjonen ble påbegynt i 1202 av Qutbu'd-Din Aibak som i 1192 hadde påbegynt Quwwatu'l-Islam moskeen som også er en del av Qutb-komplekset. Hans etterfølger, Muhammad-bin-Sam, fullførte tårnet. Lynnedslag har ødelagt tårnet i 1326 og i 1368. Herskerne Muhammad-bin-Tughluq og  Firuz Shah Tughlug gjenoppbygget det. 

## Eksterne lenker
* Qtub-komplekset på verdensarvlisten
Distriktet Laufenburg

**Laufenburg** er et forvaltningsdistrikt (Bezirk) i den sveitsiske kantonen Aargau som omfatter byregionen Laufenburg der distriktets administrative sentrum ligger. Distriktets nabodistrikter er Rheinfelden i vest, Aarau i sør, Brugg og Zurzach i nord. Den grenser i nord mot Tyskland og i vest mot kantonen Basel-Landschaft og Solothurn.
Laufenburg dekker et areal på 125.57&nbsp;km² fordelt over 23 kommuner og hadde 27&nbsp;875 innbyggere i 2006.
Spann

:*Spann kan også vise til en [[bøtte]].*
**Spann** er en gammel vekteenhet som er brukt i Skandinavia, herunder også i Norge. Enheten ble helst brukt som mål for tørrvarer. Et spann tilsvarte en 1/2 våg eller omkring 9 kilogram da det nye målesystemet ble innført i Norge i 1875, men vekten kan ha variert. I utregning av skatt ble et spann regnet som 72 merker. Som smørmål utgjorde et spann 1/4 laup. Som kornmål utgjorde et spann 36 merker i Stavangerområdet.

## Se også

* Norske måleenheter
Graciano

**Graciano** er en spansk rød druesort som primært dyrkes i Rioja for vinframstilling. Sorten gir relativt små avlinger, men har en utsøkt smak. Graciano trives best i varmt og tørt klima. Vin fra Graciano kjennetegnes ved en dyprød farge, sterk aroma og gode lagringseenskaper.

DNA-analyser har vist at Monastrell, som tidligere var antatt å være et spansk synonym for Mourvedre, er Graciano.

## Historie
Graciano er høyst sannsynlig utvikla i Rioja; ellers er opphavet til sorten lite kjent.

## Utbredelse og viner
### Australia
I Australia kan Graciano forekomme som synonym for Mourvedre/Mataro.

### Frankrike
I Languedoc-Roussillon går Graciano under navnet Morastel eller Courouillade.

### Spania
Graciano utgjør et lite, men avgjørende innslag i Gran Reservas fra Rioja og Navarra.

### USA
I California er Graciano kjent som Xeres.

## Synonymer
Bastardo Nero, Bois Dur, Bordelais, Cagliunari, Cagnonale, Cagnovali Nero, Cagnulari, Cagnulari Sardo, Cagnulatu, Caldareddu, Caldarello, Cargo Muol, Courouillade, Courouillade, Couthurier, Drug, Graciana, Graciano Tinto, Grosse Negrette, Jerusano, Juan Ibáñez, Karis, Marastel, Matarou, Minostello, Minustello, Monastel, Monastrell, Monestaou, Morastel, Morestel, Morrastel, Mourastel, Parraleta, Perpignan, Perpignanou Bois Dur, Plant De Ledenon, Tanat Gris, Tinta Do Padre Antonio, Tinta Miuda, Tintilla, Tintilla de Rota, Uva Cagnelata, Xeres, Xerez, Zinzillosa.

## Referanser
Organisk geokjemi

**Organisk geokjemi** er studiet av rollen til prosesser og stoffer fra levende eller forhenværende organismer.

## Geokjemiske analysemetoder
I organisk geokjemi benyttes følgende analysemetoder: total organisk karbon (vektprosent) (TOC), total karbon (TC), Rock-Eval pyrolyse, Soxtec system HT (ekstrahering), Iatroscan tynnlags-kromatograf-flammeioniseringsdetektor (TLC-FID), gasskromatograf-flamme ioniserende detektor (GC-FID), gasskromatografi-masse-spektroskopi (GC-MS)

### Kjemisk sammensetning av petroleum

Petroleum består av kjeder av hydrokarbon av ulik lengde, som kan separeres ved fraksjonell destillasjon i et oljeraffineri for å produsere bensin, jetdrivstoff, parafin og andre hydrokarboner. Generell formel for disse alkaner er *C<sub>n</sub>H<sub>2n+2</sub>*. For eksempel 2,2,4-trimetylpentan (isooktan), som er en bestanddel i bensin, har kjemisk formel C8H18 og det reagerer med oksygen eksotermisk:

Ufullstendig forbrenning av petroleum eller bensin kan gi giftige biprodukter. For lite oksygen gir karbonmonoksid. Forbrenning i luft (som hovedsakelig består av nitrogen) gir nitrogenoksider.  For eksempel: 

C8H18(*aq*) + 12.5O2(*g*) + N2(*g*) → 6CO2(*g*) + 2CO(*g*) + 2NO(*g*) + 9H2O(*g*) + varme

Dannelse av petroleum foregår ved ulike oftest endoterme reaksjoner ved høy temperatur og/eller trykk. For eksempel, kerogen kan nedbrytes til hydrokarbon kjeder med ulike lengder.

## Referanser
Distriktet Lenzburg

**Lenzburg** er et forvaltningsdistrikt (Bezirk) i den sveitsiske kantonen Aargau som omfatter byregionen Lenzburg der distriktets administrative sentrum ligger. Distriktets nabodistrikter er Brugg i nord, Aarau og Kulm i vest, Baden, Bremgarten og Muri i øst. Den grenser i sør mot kantonen Luzern.
Lenzburg dekker et areal på 102.71&nbsp;km² fordelt over 20 kommuner og hadde 49&nbsp;261 innbyggere i 2006.
Footloose

:*For filmen fra 2011, se [[Footloose (2011)]]


***Footloose**'' er en amerikansk drama- og ungdomsfilm fra 1984. Handlingen er lagt til en amerikansk småby og skildrer den tidløse kampen mellom uskyldig moro og streng moral.

I 2011 kom en nyinnspilling.

## Handling
Ren flytter fra Chicago til en liten by i Iowa med moren. I den lille byen er dansing forbudt. Sammen med bestevennen Willard og prestens datter Ariel  bestemmer Ren seg for å gjøre noe. Vennene beslutter å holde et skoleball, men for å kunne gjøre det, må Ren overtale bystyret. Bystyret består av syv personer. En av dem er Shaw Moore (presten). Og han var med på å vedta forbudet, og har tenkt å la det bli stående.

## Rolleliste
* Kevin Bacon – Ren McCormick
* Lori Singer – Ariel
* John Lithgow – Reverend Shaw Moore
* Dianne Wiest – Vi Moore
* Chris Penn – Willard
* Sarah Jessica Parker – Rusty
* John Laughlin – Woody
* Elizabeth Gorcey – Wendy Jo
* Frances Lee McCain – Ethel McCormack
* Jim Youngs – Chuck Cranston

## Eksterne lenker
*
Jesper Flintegård Schøyen

**Jesper Flintegård Schøyen** (født 1993) er en norsk skuespiller. Han spilte hovedrollen i den norske thrilleren Thomas P., en TV-serie i 11 deler som ble vist på NRK høsten 2007. Han bor i Horten og pendlet fra  Horten til  Oslo under innspillingen høsten 2006 etter at han på en audition var blitt plukket ut til rollen.

Jesper Flintegård Schøyens var tv-debutant som skuespiller i 11.01.2006 i tv-serien SuperG på nrk1.
Etter flere opptredener på SuperG var han med på fabrikken, sommeråpent, Amigo, superåpning, Thomas P inkl flere intervjuer og reportasjer.

## Referanser


## Eksterne lenker
* 
*  Intervju i Gjengangeren 14. september 2007
Åsa Nilsonne

**Åsa Nilsonne** (født 1949) er en svensk professor ved Karolinska Institutet, psykiater og forfatter.

Nilsonne studerte medisin ved Lunds universitet og Karolinska Institutet. Hun ble lege i 1978, spesialist i allmenn psykiatri i 1990, sertifisert psykoterapeut i 1992, veileder i psykoterapi med kognitiv innretning i 1994, universitetslektor i 1999 og i 2006 professor i medisinsk psykologi ved Institutionen för klinisk neurovetenskap, Karolinska Institutet.

Fra 2005 er Nilsonne styremedlem i Styrelsen för utbildning ved Karolinska Institutet. Hun har mottatt Medicinska Föreningens pris som beste veileder (1992) og Karolinska Institutets pedagogiske pris (2004). Hennes sakprosabok *Vem är det som bestämmer i ditt liv? Om medveten närvaro* (2004) er blitt en bestselger i Sverige.

I 1991 debuterte hun som krimforfatter med *Tunnare än blod*, den første i en serie romaner med polisinspektör Monika Pedersen ved Stockholmspolitiet i hovedrollen. Den tredje romanen i serien, *Kyskhetsbältet* (2000), ble belønnet med Poloniprisen for årets beste kriminalroman forfattet av en kvinnelig svensk forfatter. Hun har også skrevet lærebøker, og en skjønnlitterær roman, *Smärtbäraren* (2002). I *Smärtbäraren*, som vakte stor oppmerksomhet da den kom, ser leseren dagens Sverige gjennom multiperspektivet til Ada Zack – en kvinne som kan «flytte inn» i andre kvinner og overta deres kropp for terapeutiske formål. 

Hennes kriminalromaner er oversatt til flere språk, inkludert tysk og engelsk.

## Bibliografi
### Romaner
* *Tunnare än blod* (1991)
* *I det tysta* (1992)
* *Kyskhetsbältet* (2000)
* *Bakom ljuset* (2003)
* *Ett liv att dö för* (2006)

### Sakprosa (ikke fullstendig)
* *Dialektisk Beteendeterapi Vid Emotionellt Instabil Personlighetsstörning* (2002) sammen med Anna Kåver
* *Vem är det som bestämmer i ditt liv? Om medveten närvaro* (2004)
* *Tillsammans: om medkänsla och bekräftelse* (2007) sammen med Anna Kåver

### Oversettelser til norsk

## Priser og utmerkelser
* Medicinska Föreningens pris som beste veileder (1992) 
* Poloniprisen , for *Kyskhetsbältet*
* Karolinska Institutets pedagogiska pris (2004)

## Referanser


## Eksterne lenker
* Åsa Nilsonnes blogg
* Karolinska Institutet: Åsa Nilsonne
* Krimicouch.de: Åsa Nilsonne
Navarra (DO)

**Navarra** *Denominación de Origen* (DO) er et vindistrikt i det nordlige Spania. Distriktet strekker seg over hele den sørlige halvdelen av regionen Navarra. Vinmarkene ligger ved foten av Pyreneene, ned mot Ebros dalføre.

Navarra var tidligere mest kjent for sine roséviner, men har i seinere år også produsert røde og hvite kvalitetsviner.

## Historie
De eldste arkeologiske vitnesbyrd om vinframstilling i Navarra daterer seg til 2. århundre f.Kr., da området var en romersk provins.

I middelalderen, da Navarra var eget kongedømme, var vinframstilling en blomstrende næring, dels grunnet etterspørsel skapt av pilegrimsstrømmen til Santiago de Compostela, dels på grunn av eksport.

Helt fram til 1800-tallet var vinen viktigste landbruksprodukt i regionen. I 1855 ble vinmarkene angrepet av sopp (oidium), og i 1892 ødela angrep av phylloxera 98 % av de 50 000 ha med vinstokker som fantes på det tidspunktet. På begynnelsen av 1900-tallet kom en omfattende nyplanting i stand av druer poda på phylloxeraresistente rotstokker fra Amerika. Det ble oppretta kooperativer, og produksjonen av billig vin for eksport økte sterkt. I 1933 fikk Navarra sitt eget denominación de origen.

I løpet av 1980-åra begynte private produsenter og kooperativer å tilby kvalitetsvin på flaske under egne etiketter.

## Klima
Klimaet er kontinentalt med varme, tørre somre og kalde vintre. Den nordlige delen av distriktet er influert av en atlantisk værtype, og har mer moderate temperaturer i druenes modningstid.

Årsnedbøren ligger på ca. 600 mm pr. år. I de høyestliggende områdene kan det være fare for nattefrost.

## Sorter
Røde sorter for framstilling av rødvin og rosévin utgjør 95 % av arealet, men det er en tendens til at hvite sorter øker noe i omfang.

Den tradisjonelle sorten Garnacha dekker 32%, Tempranillo 36%, Cabernet Sauvignon 13%, Merlot 11%, mens resten dekkes av Graciano og Mazuelo. De viktigste hvite sortene er Viura, Chardonnay og Garnacha Blanca.

Vanligvis støttes stokkene av espalierer (*en espaldera*) for å gi druene mest mulig sollys og lett mekanisert dyrking. I motsatt fall plantes stokkene som lave busker (*en vaso*).

## Eksterne lenker
* www.winesfromspain.com 
* www.vinonavarra.com – offisiell hjemmeside for reguleringsrådet
Alison Sweeney

**Alison Ann Sweeney** (født 19. september 1976 i Los Angeles, California) er en amerikansk skuespiller. Hun har to brødre, en eldre og en yngre.
Hun giftet seg med David Sanov den 8. juli 2000. De fikk en sønn i februar 2005.

Sweeney er mest kjent som Sami Brady i "Gode og onde dager" (Days of Our Lives).

## Filmografi
* You Ruined My Life 
* The Price of Life 
* Family Man  
* A Brand New Life 
* The End of Innocence

## Priser
* Soap Opera Digest Award (1996)
* Soap Opera Digest Award (1998) 
* Soap Opera Digest Award (1999)
* Soap Opera Digest Award (2001)
* Special Fan Award (2002)

## Nominasjoner
* Young Artist Award (1994)
* Young Artist Award (1997)
* Soap Opera Digest Award (2000)
* Soap Opera Digest Award (2003)

## Referanser


## Eksterne lenker
* 
* 
*
Serialisme

**Serialisme** er et musikkbegrep som brukes for en komposisjonsteknikk som bruker rekker og variasjoner av disse rekkene for å bestemme de musikalske elementene i komposisjonen. Serialismens opprinnelse kobles ofte sammen med tolvtoneteknikken, som bruker de tolv tonene i den kromatiske skalaen til å lage ei tonerekke, som så blir til grunnlaget for en komposisjons melodi og harmonikk. En utvidelse av denne teknikken gjør at alle musikalske elementer, kalt parametre, kan bli organisert i slike rekker, slik som tonelengde, register, dynamikk og klangfarge, og tonehøyder kan bli organisert i rekker på flere eller færre enn tolv toner.

Viktige serielle komponister som Arnold Schönberg, Anton Webern, Alban Berg, Karlheinz Stockhausen, Pierre Boulez, Olivier Messiaen, Luigi Nono og Jean Barraqué gikk alle gjennom tidsperioder i sin komponistkarriere hvor de til en viss eller i stor grad brukte serialisme som prinsipp (av disse var Karlheinz Stockhausen og Pierre Boulez de eneste komponistene som igjennom hele sin komponistkarriere hovedsakelig baserte seg på serialisme). Andre komponister som Béla Bartók, Luciano Berio, Benjamin Britten, Aaron Copland, Arvo Pärt, Walter Piston, Alfred Schnittke, Dmitrij Sjostakovitsj, Igor Stravinskij, og til og med enkelte komponister innenfor jazzsjangeren, som Yusef Lateef og Bill Evans, brukte serialisme kun i enkelte verker eller deler av disse.
Eqalugaarsuit

**Eqalugaarsuit** (gammel stavemåte: *Eqalugârssuit*) er den største av de tre bygdene i tidligere Qaqortoq kommune nå Kujalleq kommune, sydvest på Grønland.

Kommunen har i tillegg to andre bygder, Qassimiut og Saarloq. Hovedbyen i kommunen er Qaqortoq. Eqalugaarsuit ligger ca. 10&nbsp;km sørøst for Qaqortoq, i luftlinje.

Eqalugarsuit har ca. 132 innbyggere. Det finnes to butikker her, Pilersuisoq og Tikiisaq, samt kirke, servicehus, gamlehjem og en fotballbane.

Transportmessig finnes det ingen biler her, kun traktorer og 4-hjuls motorsykler. Veiene er dekket med grus og pukk. For transport til og fra andre bygder og byer har de en helistop. De har både flytebrygge, anløpskai og fiskekai her.

Hovednæringsveiene her er jakt og fiske, og de forsøker nå å få satt ut moskusfe på et 40&nbsp;km² stort område ved Eqalugaarsuit. Dette vil kunne gi både tilgang til kjøtt og hud, som kalles *qiviut*, samt gi muligheten for økt turisme, bl.a. i form av troféjakt på moskusfe.

Bygdas skole, Daanialiup atuarfia har ca. 30 elever.

## Eksterne lenker
* Kommunens offisielle hjemmeside
* Historiske bilder fra Eqalugaarsuit
Qassimiut

**Qassimiut** (gammel stavemåte: *Qagssimiut*) den nordligste bygda i Qaqortoq kommune, sydvest på Grønland. 

Kommunen har i tillegg to andre bygder, Eqalugaarsuit og Saarloq. Hovedbyen i kommunen er Qaqortoq. 

Bygda ble opprettet i 1835 som en handelsstasjon, og har i dag ca. 54 innbyggere. Folkeskolen heter Atuarfik Qassimiut. Det er en kjøpmannsbutikk her, og et produksjonsanlegg for både fisk og kjøtt. Dette gir mulighet for helårsdrift, som gir en stabil arbeidsplass. Det er foretatt mange arkeologiske utgravinger her, og mange av bygningene her er fredet. 

Veiene her er gruslagt, og det finnes helistop her. Det er ingen biler i bygda. De har både telefon og internettforbindelse. 

## Kjente personer fra Qassimiut
*Jonathan Motzfeldt – politiker (S)

## Eksterne lenker
* Kommunens offisielle hjemmeside
Jesús Navas

**Jesús Navas González** (født 1985) er en spansk tidligere fotballspiller. Han la opp i desember 2024.

Den 3. juni 2013 ble han meldt klar for den lyseblå Manchester-klubben, etter å ha spilt hele sin karriere i spanske . Han er kjent for å være en tradisjonell ving med stor fart og bra dribleferdigheter. Han har også en bror som er fotballspiller, Marco Navas.

Navas er også kjent for at han slet voldsomt med hjemlengsel tidligere, noe som skapte store problemer for Sevilla. Blant annet nektet han å være med på pre-season i USA og droppet flere ganger ut av Spania-treninger grunnet sin kroniske hjemlengsel. Han fikk likevel en bra karriere i Sevilla, der han spilte i 6 år, spilte 393 kamper totalt og vant 6 store pokaler, deriblant 2 Europaligatroféer og 2 Copa del Rey-trofeer. Han har også gradvis kvittet seg med hjemlengselen og ble blant annet med til VM i Sør-Afrika i 2010. Han har også tilpasset seg et nytt land etter at han gjennomførte en overgang til .

## Landslaget
Navas var med da Spania vant VM i fotball 2010 og EM i fotball 2012.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Liste over oljeutslipp

**Liste over oljeutslipp** inneholder miljøkatastrofer fra tankskip eller oljeinstallasjoner.

## Sortert etter mengde olje

*Ett tonn råolje tilsvarer ca. 308 US gallons eller 7,33 fat.
*Tilnærmet mengde.

## Sortert etter dato

## Referanser



## Se også
*Oljeutslipp

## Eksterne lenker
* Oljeutslippenes historie (Engelsk)
* Statistikk over oljeutslipp (Engelsk)
* Liste over store oljeutslipp (Engelsk) 
* Utslipp av mer enn 10 millioner Gallons olje (Engelsk)
* Greenpeace: nylige oljeutslipp (Engelsk)
Argentinas Grand Prix

**Argentinas Grand Prix** var et Formel 1-løp som ble arrangert på Autódromo Oscar Alfredo Gálvez-banen fra 1953 til 1998. 

## Vinnere av Argentinas Grand Prix

*Løp markert med rosa bakgrunn var ikke en del av Formel 1-verdensmesterskapet.*

## Referanser
Forfatningsfiendtlighet

**Forfatningsfiendtlighet** er motstanden mot forfatningsordningen i et land. Som juridisk begrep er forfatningsfiendtlighet kjent fra Forbundsrepublikken Tyskland (ty. *Verfassungsfeindlichkeit*), der det betegner grupper og personer som avviser Forbundsrepublikken Tysklands frihetlig-demokratiske grunnordning. F.eks. blir kommunistiske grupperinger regnet som forfatningsfiendtlige i Tyskland, da de ønsker å erstatte demokratiet i Forbundsrepublikken Tyskland med et diktatur. Forfatningsfiendtlighet er grunnlag for overvåkning eller observasjon fra Bundesamt für Verfassungsschutz eller de 16 *Landesämter für Verfassungsschutz*. Dersom en gruppe arbeider for å avskaffe den frihetlig-demokratiske grunnordningen betegnes den som forfatningsstridig og kan forbys. Politiske partier kan bare forbys av den føderale forfatningsdomstolen. Andre organisasjoner kan forbys av de enkelte delstatenes innenriksministre eller av den føderale innenriksministeren.
Svend Dahl

**Svend Dahl** (1887–1963) var en dansk bibliotekar som arbeidet ved Universitetsbiblioteket i København, og som riksbibliotekar fra 1943 til 1952. Han etablerte Dansk tidsskrift-Index.

## Referanser


## Eksterne lenker
* Preben Kirkegaard, "Svend Dahl 1887-1963", s. 1-5 i: Bogvennen, 1965
Newcastle University

**Universitetet i Newcastle**, offisielt **University of Newcastle upon Tyne**, er et britisk universitet i byen Newcastle upon Tyne i det nordøstlige England.

Universitetet har røtter tilbake til et lærested for medisin og kirurgi opprettet i Newcastle i 1834. Dette lærestedet ble en del av Universitetet i Durhams medisinske fakultet i 1870, under navnet *University of Durham College of Medicine*. I 1871 ble et lærested for realfag og naturvitenskap opprettet, delvis for å møte den lokale gruveindustriens behov for ingeniørkunnskap. I 1883 ble også dette lærestedet innlemmet i Universitetet i Durham, under navnet *Durham College of Physical Science*, senere *Armstrong College* i 1904. Durhams campus i Newcastle ble samlet under navnet *King's College, Durham* i 1937.

I 1963 ble Newcastle delt fra Durham som et selvstendig universitet. Universitetets har hatt fokus på medisin og bioteknikk. Universitetet er medlem av Russell-gruppen bestående av 24 ledende britiske universiteter, noe som kan sammenlignes med amerikanske Ivy League.

Universitetet hadde i studieåret 2013/2014 22&nbsp;874 studenter, hvorav rundt 3 500 kom fra over 110 forskjellige land utenfor Storbritannia.

## Rangeringer

Newcastle University ble rangert som nummer 26 av 126 britiske universiteter på Complete University Guides liste for 2016 og som nummer 29 av 119 britiske universiteter på *[[The Guardian]]s* 2016-liste.

THE World University Rankings 2014-2015 plasserte universitetet på plass 201-225 av de 500 beste universitetene i verden. I QS World University Rankings for 2014 rangerte universitetet som nummer 127 og i Academic Ranking of World Universities (Shanghai-rankingen) for 2014 som nummer 201-300 av verdens universiteter.

## Referanser

 
## Eksterne lenker
*
Saarloq

**Saarloq** er ei av de tre bygdene i Qaqortoq kommune, sydvest på Grønland. 

De to andre bygdene i kommunen er Qassimiut og Eqalugaarsuit. Hovedbyen i kommunen er Qaqortoq. Saarloq ligger på en øy med samme navn, ca. 20 km syd for Qaqortoq. 

Bygda hadde 50 innbyggere pr 2005, men har egen skole og kirke. Så sent som i 1983 hadde bygda 100 innbyggere. Skolen heter Atuarfik Saarloq («Saarloq skole»), og har kun 5-6 elever. Livet her er tradisjonelt – jegerne og fiskerne forsyner bygda med mat. 

Det er ingen biler her, og det er kun grusstier her. Det er heller ingen helistop i bygda. Derimot er det utbygd med både telefon og internettforbindelse. 

Tilgangen til ferskvann gjøres med avsalting av havvann, og vannet er tilgjengelig for innbyggerne i tre stk 1&nbsp;100-liters tanker. 

## Eksterne lenker
* Kommunens hjemmeside
* Historiske bilder fra Saarloq
Europavei 62

**Europavei 62** går mellom Nantes i Frankrike og Genova i Italia.

Trasé fastlagt av UNECE: Nantes – Poitiers – Mâcon – Genève – Lausanne – Martigny – Sion – Simplon – Gravellona Toce – Milano – Tortona – Genova.

## Knutepunkter

}

|}

## Eksterne lenker
Ray Bremser

**Ray Bremser** (1934–1998) var en amerikansk poet, en viktig birdagsyter til beat-generasjonens litteratur.

Bremser ble født i Jersey City i New Jersey. Da han var 17 ble han arrestert for å ha stukket av fra militærtjenesten; år etter fikk han en dom på seks år for væpnet ran. I fengsel begynte han å skrive, og sendte diktene sine til Allen Ginsberg, Gregory Corso og LeRoi Jones, alle tre i større eller mindre grad skikkelser i beatbevegelsen; Jones var redaktør for *[[Yugen]]*, publiserte diktene til Bremser der. Corso og Ginsberg var viktige veiledere for Bremser. Han døde av lungekreft.

## Bibliografi
* *Poems of Madness*
* *Angel*

## Referanser


## Litteratur
* *The Beat Generation: An American Dream* Film fra 1987. IMDb
* *Poems of Madness & Angel* Water Row Books, 1986 ISBN 0-934953-11-2
Sneis

**Sneis** er en spiss staur med flere kornband trukket over hverandre til tørk. Kornbandet nederst mot bakken trekkes over stauren i stående stilling, de øvrige liggende, vanligst 8–10 kornband på hver sneis.

## Referanser
Atuarfik Saarloq

**Atuarfik Saarloq** («Saarloq skole») er folkeskolen i bygda Saarloq, som ligger i Qaqortoq kommune, sydvest på Grønland.

Skolen ble bygd på midten av 1970-tallet, og siden antallet innbyggere har gått nedover fra ca. 100 innbyggere i 1983 til ca. 50 i dag, har skolen kun 5-6 elever. Skolen består av et klasserom og et tilhørende kontor.
Nordjordet (Ekeberg)

**Nordjordet** er et kunstnerhjem og tidligere småbruk øverst i Ekebergskrenten i Kristiania (Oslo), med adressen Ekebergveien 59. Eiendommen er kjent for kunstneraktivitet knyttet til forfatteren Ingeborg Refling Hagen, senere til komponisten Eivind Groven og hans hustru Ragna som var Ingeborg Refling Hagens søster.

## Småbruket
Opprinnelig var Nordjordet del av Ekeberg gårds nordlige og nordvendte marker. På 1800-tallet er Nordjordet omtalt som en del av bruket Mordteløkka, plass under Ekeberg gård. Etter 1850 sto Nordjordet fram som en husmannsplass under hovedgården. Ekeberg hovedgårds stamhusbesitter G. M. Michelsen kjøpte huset fra Mordteløkka og satte det opp på Nordjordet rundt 1870. Tradisjonen tilknytta huset sier at det opprinnelig skal ha stått på Grønland eller kanskje i Gamlebyen, og at det er svært gammelt. 

## Ingeborg Refling Hagen
I 1922 kjøpte Ingeborg Refling Hagen hovedbølet på Nordjordet med adressen Røhrts vei 2, og bosatte seg der sammen med malerinnen Birgit Abrahamsen. På 1920- og 1930-tallet ble Nordjordet sentrum for det radikale kunstnermiljøet «Ekebergkolonien». 

Under andre verdenskrig startet Hagen kulturbarnehage i huset sitt, og deltok i det illegale motstandsarbeidet. Hjemme redigerte hun undergrunnsavisen *[[Jøssingposten]]*. I desember 1941 ble hun og medarbeideren Thora Robert arrestert på Nordjordet.

## Eivind Groven og hans orgelhus
Eiendommen ble etter hvert overtatt av Eivind Groven som var Ingeborg Refling Hagens svoger. Han hadde alt i 1927 reist eget hus på tomten, tegnet av ham selv. 

Det gamle våningshuset ble ombygd i 1970-årene, og står fortsatt. Det danner sammen med Grovens hus og orgelhuset et tun på eiendommen.

I 1971 fikk Groven reist et eget musikkhus på eiendommen Nordjordet, etterhvert kjent som Eivind Grovens Orgelhus, som på folkemunne fikk tilnavnet «Ekebergkatedralen». Det gav plass til hans reinstemte orgler.

Etter Eivind Grovens død i 1977 ble det opprettet en stiftelse kalt «Eivind Grovens institutt for musikk og rein-stemming», for å drive orgelhuset videre. Her er det mulig å få demonstrert reinstemningsautomaten, og høre det reinstemte orglet. Stiftelsen videreførte tradisjonene etter Groven ved å arrangere konserter, seminarer, musikkundervisning m.m. i orgelhuset. Grovens datter Dagne Groven Myhren (1940–2024) var daglig leder for orgelhuset frem til sin død.

## Referanser


## Eksterne lenker
* Om Grovens orgelhus på nettsidene til ''Eivind Grovens institutt for renstemming''.
Kautes og Kautopates

**Kautes og Kautopates** er to figurer innenfor den romerske Mithras-kulten mellom 100-tallet og 400-tallet e.Kr. som var spredt rundt i Roma og i provinsene i Romerriket.

Ettersom Mithras (*Sol Invictus*, latin «den uovervinnelig sol») representerte solen, representerte tvillingparet Kautes og Kautopates henholdsvis soloppgang og solnedgang. De opptrer i mange avbildninger ved siden av Mithras selv.

Begge er avbildet som mindre enn Mithras for å tydeliggjøre hans betydning, og begge er kledd i persiske klær, særlige frygisk lue, muligens for å betone kultens legendariske orientalske opprinnelse. Kautes (soloppgang) holder en brennende fakkel hevet mens Kautopates (solnedgang) holder en brennende fakkel senket ved bakken &mdash; bildet helt til høyre viser dette klarere, men interessant nok blir soloppoppgang forbigått av solnedgang her, noe som kan antyde en gjenfødt kult. En annen tolkning er at de representerer jevndøgn. Kautes representerer vårjevndøgn og Kautopates høstjevndøgn. Således, representert på venstre og høyre side av *taurobolium* &mdash; den hellige slaktingen av oksen, blir de en realistisk av grunnenhet i himmelekvator og stjernebildet, inkludert mellom de jevndøgnene i løpet av tyrens tidsalder i dyrekretsen.

## Se også
* Mithras-kulten
* Selene

## Litteratur
* Cumont, Franz: *Oriental Religions in Roman Paganism* (1911)

## Eksterne lenker
* Universitetet i Newcastles forklaring av Mithras
Atuarfik Qassimiut

**Atuarfik Qassimiut** («Qassimiut skole») er folkeskolen i bygda Qassimiut, som ligger i Qaqortoq kommune, sydvest på Grønland.

Skolen ble flyttet hit fra en mindre boplass i 1965, og ble renovert på slutten av 1980-tallet. Den har to klasserom.
Betania Sokndal

**Betania Sokndal** er en pinsemenighet i Hauge i Dalane i Sokndal kommune i Rogaland. Menigheten ble grunnlagt i 1921 og hadde 541 tilskuddstellende medlemmer i 2022. De er tilsluttet Pinsebevegelsen i Norge, og er en partnermenighet for Troens Bevis. Det var hos Betania Sokndal at Aril Edvardsen skal ha fått sitt kall.

Talene fra gudstjenestene strømmes i podkast. Menigheten støtter den kristne ungdomsmusikkfestivalen Guddafest, som arrangeres av folk med bakgrunn fra ungdomsarbeidet i Betania Sokndal.

## Tidligere forstandere (pastorer)

* Edvard Pedersen 
* Torkel Finland
* Arthur Nyborg Pettersen
* Ivar Lunden
* Thoralf Gilbrant
* Harry Johannesen
* Johannes Engeli 
* Olaf Deila
* Per Ruud
* Ragnar Pedersen
* Osvald Instebø
* Bjarne Lind
* Eilif Skogsletten
* Arthur Hepsøe
* Einar Nymoen
* Gardar Ragnarsson
* Kurt Johnny Haaland

## Referanser


## Kilder
* 

## Eksterne lenker
* 
*
Tenvik (Nøtterøy)

**Tenvik** er et tettbebygd område og en grunnkrets sørvest på Nøtterøy i Færder kommune i Vestfold, bestående av om lag 60 husstander. Fylkesvei 410 fra Stangeby via Tømmerholt ender i Tenvik, og fergen til den bilfrie øya Veierland går herfra.

Den eldste kjente skriveform av Tenvik er *Þynnæuikenne* (1399), senere skriftformer er *Thynuigenn* (1575), *Thinwwiigen* (1645), *Thinduig* (1668), *Tindvig* (1723) og *Tinvik* (1886). Den gammelnorske formen har antagelig vært *Þyrnivik*, hvor første ledd *Þyrni* betyr «sted bevokst med tornebusker».

## Referanser


## Eksterne lenker
* Tenviks hjemmeside
Politisk sosiologi

**Politisk sosiologi** er en retning innen sosiologi og statsvitenskap som beskjeftiger seg med forhold som individenes politiske atferd, de sosiale strukturenes politiske betydning, samt de politiske institusjonenes rolle og funksjon. Den politiske sosiologien har en lang tradisjon der blant andre Aristoteles, Machiavelli, Hobbes, Montesquieu, Marx og Weber
og senere, C. Wright Mills, regnes til klassikerne. Også en norsk samfunnsforsker som Stein Rokkan definerte sitt virke innenfor feltet politisk sosiologi.
 
Den politiske sosiologiens interessefelt spenner fra individplan, over politisk organisering til de politiske systemene på overordnet plan. På individplan er politisk sosiologi opptatt av individenes politiske atferd og deres organisering for å fremme felles interesser. Opinionsdannelse, partipreferanser, stemmegivning, valgdeltakelse og annen politisk aktivitet vil stå sentralt, inkludert mer ukonvensjonell politisk deltakelse som aksjoner og protestaktiviteter.
 
For så vidt som politisk sosiologi beskjeftiger seg med samfunnsborgernes organisering vil den videre være opptatt av politiske partier, sosiale bevegelser og interessegrupper og hvordan slike dannes for å oppnå påvirkning i samfunnet, da særlig med tanke på de politiske myndighetene. Politisk sosiologi vil også studere politisk representasjon og i forlengelsen av dette, elitedannelse og politiske eliter. Vilfredo Pareto og Gaetano Mosca var blant de første som tok for seg studiet av politiske eliter. Robert Michels brakte eliteteorien inn i studiet av politiske partier. Han hevdet at alle organisasjoner er underlagt «oligarkiets jernlov». Organisasjon innebærer makt og «den som sier organisasjon sier derfor også oligarki» (fåmannsvelde).
C. Wright Mills  studerte blant annet makteliten i USA og det som senere ble kjent som «det militærindustrielle kompleks», samvirket mellom økonomi, politikk og høye militære offiserer.

Forholdet mellom staten og ulike samfunnsgrupper, i særdeleshet sivilsamfunnet, står også sentralt for mange innen denne delen av sosiologien. Videre vil også den politiske betydningen av sosial stratifikasjon, klassedannelse og klasseforskjeller være relevant. Marx mente for eksempel at staten kun var et redskap for de herskende samfunnsgrupper. Politisk sosiologi kan også være opptatt av betydningen av politisk kultur, normer og verdimønstre knyttet til det politiske i et samfunn.

Forholdet mellom staten og andre sosiale fellesskap er av særlig betydning i politisk sosiologi. Spesielt har forholdet mellom staten og nasjonen vært viet mye oppmerksomhet. Den politiske sosiologien vil således også beskjeftige seg med spørsmål knyttet til nasjonalisme og nasjonal identitet.

Politisk sosiologi kan også være opptatt av staten og det politiske systemet, herunder også sammenliknende studier, og vil derigjennom ligge fagfeltet sammenlignende politikk nær. 
Den politiske sosiologiens interesse for statens sosiale grunnlag, samfunnsmessige rolle og politiske utvikling kan også ses i et lengre, historisk perspektiv og en taler da også om historisk sosiologi.
Christiansand og Agdesidens lagdømme

**Christiansand og Agdesidens lagdømme** var et lagdømme som omfattet Agder-fylkene. Lagmannens embetsgård var Holmegård i Holum.

Den første lagmannen vi kjenner er Bent Henningsson, som fikk kongebrev i 1525. Men et brev fra 1548 antyder at lagdømmet ble opprettet under Christian I som regjerte 1448(50)&ndash;1481.

I 1797 ble hele lagmannsinstitusjonen opphevet.

## Liste over lagmenn

## Kilder

*
Bratteteig

**Bratteteig** er navnet på gårdsnummer 22 i Gaular kommune. Gården ligger i dalføret Eldalsdalen og grenser med gårdene Tjønneland i nord, Indre Eldal og Ytre Eldal i sør.

Gården har navnet sitt fra beliggenheten i en litt bratt li, teig er lokalt navn på innmark (eller gjerne del av innmark). Det blir idag drevet tradisjonelt jordbruk på gården.

## Referanser
Freden i Wien

**Freden i Wien** var en fredsavtale inngått mellom Keiserdømmet Østerrike, Kongeriket Preussen og kongeriket Danmark i Wien 30. oktober 1864. Fredsavtalen gjorde slutt på den andre slesvigske krig og medførte at Danmark mistet 40 % av sitt areal. Hertugdømmet Slesvig ble overført til Preussen og Holsten til Østerrike. Uenighet om administreringen av disse to provinsene førte senere til den østerriksk-prøyssiske krig.

Nordslesvig ble i 1920 gjenforent med Danmark etter en folkeavstemning.

## Se også
* London-konferansen

## Referanser


## Litteratur
* 
* 
* Ulrich Lappenküper, Oliver Auge, Ulf Morgenstern (Hrsg.): *Der Wiener Frieden 1864. Ein deutschen, europäisches und globales Ereignis.* Schöningh, Paderborn 2016; ISBN 978-3-506-78525-1
* Caroline Elisabeth Weber: *Der Wiener Frieden von 1864. Wahrnehmungen durch die Zeitgenossen in den Herzogtümern Schleswig und Holstein bis 1871.* Peter Lang Edition, Frankfurt am Main 2015; ISBN 978-3-631-66729-3
* «Krigen 1864 (2. Slesvigske krig) – og freden i Wien» , fra nettstedet danmarkshistorien.dk (dansk)

## Eksterne lenker
* «Wienertraktaten 1864», fra nettstedet danmarkshistorien.dk (dansk)
Nordlig pelssel

**Nordlig pelssel** (*Callorhinus ursinus*) tilhører øreselfamilien og er den eneste pelsselen som lever på den nordlige halvkule. Arten er også kjent som *nordlig sjøbjørn* og *Pribilof-pelssel*, siden cirka 900&nbsp;000 individer lever på Pribiloføyene. Den bjørnelignende pelsen blir handlet som selskinn.

## Slektstre

Kladogrammet over viser slektskapet i øreselfamilien.

## Referanser


## Eksterne lenker
*
Indre Eldal

**Indre Eldal** er navnet på gårdsnummer 20 i Gaular kommune.

## Beliggenhet
Gården ligger i dalføret Eldalen og grenser med gårdene Tjønneland og Bratteteig i nord, Ytre Eldal og Følling i sørvest, og Oppedal i øst.

Foruten gården (Bnr. 1) Indre Eldal, er også Bnr. 3, Eldalsbotnen (lokalt kalt Øykjebotn) drevet som gårdsbruk.

Koordinater: 
## Historisk
Et av skolehusene i Eldalen plassert i på Indre Eldal. Skolen på *Kupa* ble bygd i 1893, den ble nedlagt da Viksdalen skule ble startet i Vikja, sentrum av Viksdalen i 1962. Skolebygget blir idag brukt til grendehus for Eldalen, og Eldalen grendalag har i tillegg bygd opp danseflake ved bygget.

## Kilder
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn*, Oslo 1998. ISBN 82-994538-2-8
Pølle

**Pølle** eller **ankelpølle** er en liten, hard pute til bruk i f.eks. sofa. I konkurranseskyting med rifle er det en rund pute som brukes for å støtte og avlaste ankelen i knestående skytestilling.

## Eksterne lenker
* Pølle i Ordbok over det danske sprog
Bodø Seilforening

**Bodø Seilforening** (stiftet 28. august 1976) er seilforening fra Bodø med over 200 medlemmer.

Foreninga arrangerer regattaer som Vestfjordseilasen og Nordland Offshore Race. I tillegg til dette har foreninga seks optimistjoller og to RS Feva. Denne aktiviteten drives fra Kløkstad.

Seilere i Lofoten har en egen avdeling underlagt Bodø Seilforening ved navn *BSF Lofoten*.

## Nordland Offshore Race

Seilforeningen startet «Nord-Norges tøffeste regatta» med navnet Nordland Offshore Race, arrangert som en prøveseilas i mai 2005. Første gang med fullt mannskap, men året etter omgjort til *[[shorthanded]]* og begrenset til to personer ombord.

Fra 2006 til 2009 var eiendomsutvikleren  hovedsponsor og regattaen het *Corponor Offshore Race*. Året etter endret den navn til *Softspring Offshore Race* etter den nye sponsoren. Siden 2011 har *Nordland Offshore Race* vært det offisielle navnet.

Tradisjonelt har regattaen funnet sted rundt månedskiftet mai/juni, med start og målgang i Bodø havn og rundingspunkter ved Værøy og Fleinvær. Banealternativene er flere, men alle krysser Vestfjorden to ganger, og distansen er over 100 nautiske mil. Ved full løype vil regattaen være om lag 115 nautiske mil.

Regattaen er tellende i Seilmagasinets shorthanded-ranking, og samler seilbåter fra Trøndelag til Troms – hvor seilere fra hele landet har deltatt.

### Vinnere
*2005 «Runddans» skipper Jan Erik Paulsen   
*2006 «Havhesten» skipper Asbjørn Øverås, makker Liv Johansen
*2007 «Ada» skipper Trond O. Johansen, makker Steinar Drage
*2008 «Flugt VI» skipper Johan Holdø, makker Lars Dybfest
*2009 «Springer» skipper Olav Taraldsen, makker Frank Bertinussen

## Referanser


## Eksterne lenker
*
Ytre Eldal

**Ytre Eldal** er navnet på gårdsnummer 21 i Gaular kommune. Gården ligger i dalføret Eldalsdalen og grenser med gårdene Bratteteig i nord, Indre Eldal i øst, Bell i vest og Følling i sør. På Bnr. 1 finner vi familiebedriften Eldalstunet, som foruten jordbruk holder rosemalingsstilen Viksdalsmaling i hevd. Bnr. 2, Eldalstoa (Tåa/Tåene) ligger på sørsiden av elven Gaula.
Forus videregående skole

**Forus videregående skole** var en offentlig videregående skole i Sandnes kommune. Skolen hadde 345 elevplasser fordelt på 20 klasser. Antall ansatte var rundt 60.

## Utdanningsprogram
Skolen hadde følgende utdanningsprogram:
*Design og håndverk (Vg1)
*Interiør og utstillingsdesign (Vg2)
*Utstillingsdesign (Vg3)
*Interiør (Vg3)
*Studiespesialiserende med formgiving (Vg1, Vg2, Vg3)
*Medier og kommunikasjon (Vg1, Vg2, Vg3)
*Mediedesign (Vg3)

Ved skoleårets slutt 2010 ble skolen offisielt nedlagt, idet elever og lærere ved skolestart samme høst ble overført som del av den nye videregående skole for estetiske fag, Vågen videregående skole, i Sandnes sentrum. Den nye skolen har ca. 840 elevplasser, og rommer alle elevplassene på Forus vgs., dvs. Design og håndverk, Studiespesialiserende med formgiving og Medier og kommunikasjon, sammen med Musikk, dans og drama og Medier og kommunikasjon fra Lundehaugen videregående skole.

## Eksterne lenker
http://www.macbasics.no/forusarkiv/hovedside.html
Bjørn Slettan

**Bjørn Slettan** (1931–2014) var en norsk historiker som særlig konsentrerte seg om lokalhistorie i Mandal og Agder. Han var utdannet lærer fra Kristiansand lærerskole, cand.philol. fra Universitetet i Oslo og hadde lærerpraksis fra forskjellige –skoleslag og som førsteamanuensis i historie ved Høgskolen i Agder. 

Slettan ble i 2011 tildelt Kongens fortjenstmedalje.

## Bibliografi
* *Mandal bys historie, bind 3 &ndash; En industriby vokser frem (1850 &ndash; 1950)*     ISBN 82-990256-2-1 (b. 3) 2006
* *Agders historie 1840 &ndash; 1920, – ansiktet mot sjøen, grunnfeste i jorda*     ISBN 82-90575-21-1 (1840–1920) (ib.)
* *Holum gårdshistorie* 1977, Mandal kommune

## Referanser
Nafta

**Nafta** (via latin *naphtha*, fra gresk νάφθα, *naphtha* «fin petroleum», fra persisk *naft*, «våt») er en klar, lettflytende og brennbar væske som utvinnes av råolje ved gjentatte destillasjoner. Fraksjonen omfatter kokeområdet 70–140&nbsp;℃, det vil si bensin/parafinområdet. Nafta er utgangspunktet for fremstilling av bensin ved hjelp av såkalt reforming. Det er også den viktigste råvaren for fremstilling av petrokjemiske produkter i Europa. Nafta skal være enkelt og billig å produsere i normale raffinerier og i 2020 hadde Norge en produksjon på 34 kb/d (tusen fat per dag).

Nafta brukes som halvfabrikat for å produsere høyoktan bensinkomponent ved bruk av den katalytiske reformeringsprosessen. Nafta brukes også i petrokjemisk industri for å produsere olefiner i krakkere og i kjemisk industri for løsningsmiddel (rengjøring) formål.

Nafta var tidligere et trivialnavn for dietyleter

## Se også
* White spirit

## Referanser
Kenneth Ishak

**Kenneth Ishak** (født 1978) er en malaysiskættet norsk artist, musiker, komponist og produsent.

Han var med å starte Beezewax og har arbeidet med andre artister og produsenter som Bent Sæther. 

Ishak har også deltatt som musiker på enkelte av albumene han har produsert og har komponert musikk til filmer og reklamefilmer.

## Diskografi

### Som soloartist
* 2004: *Northern Exposure*
* 2005: *Everything Has Soul*
* 2007: *Silver Lightning From a Black Sky*
* 2010: *Kenneth Ishak And The Freedom Machines*
* 2021: *Native Tongue*

### Med Beezewax
* 1997: *A Dozen Summits*
* 1999: *South of Boredom*
* 2001: *Beezewax/Stapleton* (split mini-CD)
* 2001: *Beezewax vs. Red Bank* (split CD)
* 2002. *Burning Up In Style 7"*
* 2002: *Oh Tahoe*
* 2005: *Who to Salute*
* 2006: *Music to the Life of the Late Olivia Mordecai*
* 2014: *Tomorrow*
* 2019: *Peace Jazz*

### Med Heyerdahl
* 2013: *Øen*
* 2016: *A Su Can Panther*

### Med Universet
* 2015: *Vi skal ikke dø. En gang til.*
* 2020: *Ny Tromme*

## Filmmusikk
* 2021: *[[Lille Axel (film)|Lille Axel]]* – dokumentarfilm regissert av Fabien Greenberg og Bård Kjøge Rønning

*2022: *The Golden Thread* – dokumentarfilm regissert av Nishtha Jain

## Referanser


## Eksterne lenker
* Hjemmeside
* Kenneth Ishak på MySpace
Claes Reimerthi

**Claes Reimerthi** (født 12. januar 1955 i Ystad, død 23. juli 2021) var en svensk manusforfatter for tegneserier.

Reimerthi var en av seriemagasinet *Fantomet*s manusforfattere, sammen med blant andre Ulf Granberg og Hans Lindahl. Han hadde ansvar for bladets kreative utvikling. I årene 2000–03 arbeidet han for King Features Syndicate med å skrive Fantomet-manus til søndagsstripene.

Reimerthi arbeidet som manusforfatter for flere av de store svenskproduserte seriene som;  Fantomet (siden 1984), 91:an og Bamse (siden 1991), Kerry Drake (1986–1994) og Lilla Fridolf 1991–94. Han laget også egne serier som Gustaf Vasa (1993–2000), Murphys Lag (1990–91) og Sputnik. På 1980-tallet brukte han vanligvis seg av pseudonymet *Michael Tierres* og tidvis også av navnet *Frans Möller*. 

Reimerthi ble i 2001 tildelt Adamsonstatuetten sammen med Hans Lindahl.

## Referanser
Viksdalen skule

**Viksdalen skule** er barne- og ungdomsskolen til bygden Viksdalen i Sunnfjord kommune. Skolen har ca. 70 elever fordelt på 10 årstrinn, det er ca. 20 ansatte ved skolen. Skolen ligger plassert i Vikja, sentrum av Viksdalen. Avstanden til skolen gjør at det blir kjørt skolebuss i Eldalsdalen og Råheimsdalen, i tillegg er det skoleskyssordning fra Roska og langs sørsiden av Viksdalsvatnet.

Skolen ble tatt i bruk i 1962, og har senere hatt utvidelse av gymnastikksal og lærerfløy/undervisningsrom. I tiden før 1962 var det flere små grendeskoler i Viksdalen.

## Eksterne lenker
* Viksdalen skule – informasjon fra skolen
* ped.lex.no Norsk skoleinformasjon - *Viksdalen skule*
Bell i Viksdalen

**Bell** er navnet på gårdsnummer 24 i Gaular kommune. Gården ligger i dalføret Eldalsdalen på nord- og østsiden av Føllingsvatnet. Hovedbrukene, (Bnr. 1 og 2), ligger i brattlendt terreng, da særlig bruk 1. På tross av noe vanskelig terreng blir det fortsatt drevet jordbruk her. Bell har støler (Langestølen) på Gaularfjellet, på stølen til bruk 1 er det sommerdrift med produksjon av geitemelk.

Ved Bellsfossen, som ligger i utløpet av Føllingsvatnet, ble det satt opp bygdemølle i 1925. Senere (1938) ble det bygd vannkraftverk og trevarefabrikk ved fossen.

Foruten brukene Øvre og Nedre Bell hører *Kleivane* inn under Bellsgården. Brukene her ble delt fra hovedbrukene på 1950 og 1970-tallet.

## Kilder
* Bygdebok for Gaular, Band IV